Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 393/13/2202	Galanta, 20.11.2014
EEČ : 2-17-344-2014

U Z N E S E N I E

Trestná vec:	obvinený XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 17.9.2013, spisová značka 2 Pv 393/13/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako otec maloletého XXXXX, nar. XXXXX, bytom mesto XXXXX, prechodne bytom XXXXX, XXXXX, ktorý bol v školskom roku 2012/2013 žiakom Strednej odbornej školy so sídlom XXXXX, XXXXX, počas obdobia od 01. 02. 2013 do 30. 06. 2013 - teda za druhý polrok školského roka, zanedbal povinnú školskú dochádzku svojho dieťaťa XXXXX, pričom maloletý XXXXX počas tohto obdobia II. polroka školského roka 2012/2013 vymeškal celkovo 576 neospravedlnených vyučovacích hodín, teda uvedeným konaním, čo aj z nedbanlivosti, otec maloletého XXXXX a to obvinený XXXXX, vystavil nebezpečenstvu spustnutia svoje dieťa XXXXX, viesť záhaľčivý život a to závažnejším spôsobom konania. 

Uznesením prokurátora Okresnej prokuratúry Galanta zo dňa 17.9.2013, spisová značka 2 Pv 393/13/2202, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátorky Okresnej prokuratúry v Galante č. 2Pv 393/13-5 zo dňa 17.09.2013 bolo podľa § 216 ods. 1 Trestného poriadku podmienečne zastavené trestné stíhanie vedené proti obvinenému XXXXX za prečin ohrozovanie mravnej výchovy mládeže podľa  § 211 ods. 1 písm. b), ods. 3 písm. a) Trestného zákona.
   
	Uznesenie nadobudlo právoplatnosť dňa 01.10.2013. Podľa § 216 ods. 2 Trestného poriadku bola obvinenému v rozhodnutí uložená skúšobná doba v trvaní  dvanásť mesiacov, počas ktorej mu nebola uložená žiadna osobitná  povinnosť ani obmedzenie. Skúšobná doba obvinenému uplynula dňa 01.10. 2014.

	Vzhľadom k tomu, že obvinený v skúšobnej dobe viedol riadny život, súdom ani iným orgánom trestaný nebol a v súčasnosti sa proti nemu nevedie trestné stíhanie, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka